Source: https://www.legalis.ro/legalis/document-view.seam?documentId=nvxv6mrqgezv6mbqhe2f64brl5ydcx3nn4ytq
Timestamp: 2020-02-17 10:19:37+00:00
Document Index: 23856426

Matched Legal Cases: ['articolul 7', 'articolul 8', 'articolul 8', 'articolul 8', 'articolul 8', 'articolul 10', 'articolul 10', 'articolul 15', 'articolul 15', 'articolul 15', 'articolul 16', 'articolul 16', 'articolul 17', 'articolul 18', 'articolul 19', 'Articolul 191', 'articolul 193', 'articolul 194', 'articolul 20', 'articolul 24', 'articolul 28', 'articolul 29', 'Articolul 291', 'articolul 292', 'articolul 31', 'articolul 31', 'articolul 32', 'articolul 321', 'Articolul 40', 'Articolul 42', 'Articolul 44', 'articolul 45', 'articolul 45', 'articolul 45', 'articolul 45', 'Articolul 48', 'Articolul 49', 'articolul 50', 'articolul 50', 'Articolul 51', 'articolul 52', 'articolul 52', 'articolul 52', 'Articolul 53', 'Articolul 56', 'articolul 59', 'Articolul 61', 'articolul 63', 'articolul 64', 'articolul 65', 'articolul 66', 'articolul 66', 'articolul 66', 'articolul 66', 'articolul 66', 'articolul 66', 'articolul 661', 'articolul 67', 'articolul 68', 'Articolul 69', 'articolul 70', 'articolul 71', 'articolul 71', 'Articolul 72', 'Articolul 75', 'Articolul 76', 'Articolul 77', 'articolul 78', 'articolul 79', 'articolul 81', 'articolul 83', 'articolul 85', 'articolul 88', 'articolul 91', 'articolul 93', 'articolul 94', 'articolul 95', 'articolul 100', 'articolul 102', 'articolul 108', 'articolul 109']

Art. I, Hotărâre 5 - Legalis
Decret 232/2013
Hotărâre 45/2013
Decizie 398/2013
Decizie 399/2013
Hotărâre 5/2013
Regulamentul privind organizarea și funcționarea administrativă a Înaltei Curți de Casație și Justiție, republicat în Monitorul Oficial al României, Partea I, nr. 1.076 din 30 noiembrie 2005, cu modificările și completările ulterioare, se modifică și se completează după cum urmează:
(1) Înalta Curte de Casație și Justiție este organizată în 4 secții – Secția I civilă, Secția a II-a civilă, Secția penală, Secția de contencios administrativ și fiscal – și Secțiile Unite.“
„(11) În cadrul Înaltei Curți de Casație și Justiție funcționează completele pentru soluționarea recursurilor în interesul legii, completele pentru dezlegarea unor chestiuni de drept, conform Legii nr. 134/2010 privind Codul de procedură civilă, republicată, cu modificările și completările ulterioare, denumită în continuare Codul de procedură civilă, precum și 4 complete de 5 judecători.“
„e1) Biroul juridic;“.
(1) Înalta Curte de Casație și Justiție se compune din: președinte, 2 vicepreședinți, 4 președinți de secții și judecători.“
Conducerea Înaltei Curți de Casație și Justiție se exercită de președinte, vicepreședinți și colegiul de conducere.“
„(2) Președintele Înaltei Curți de Casație și Justiție are calitatea de ordonator principal de credite, putând delega această calitate oricăruia dintre vicepreședinți sau managerului economic.“
7. La articolul 7, litera a) se modifică și va avea următorul cuprins:
„a) convoacă colegiul de conducere trimestrial, în ședințe ordinare, sau ori de câte ori este necesar, în ședințe extraordinare;“.
8. La articolul 8, partea introductivă a alineatului (1) se modifică și va avea următorul cuprins:
(1) Președintele exercită următoarele atribuții privind activitatea Secțiilor Unite, a completelor pentru soluționarea recursurilor în interesul legii, a completelor pentru dezlegarea unor chestiuni de drept, conform Codului de procedură civilă, a completelor de 5 judecători, a secțiilor și a compartimentelor din cadrul Înaltei Curți de Casație și Justiție:“.
9. La articolul 8 alineatul (1), literele a1), b) și c) se modifică și vor avea următorul cuprins:
„a1) prezidează completele pentru soluționarea recursurilor în interesul legii, completele pentru dezlegarea unor chestiuni de drept, în cazul prevăzut la art. 520 alin. (8) din Codul de procedură civilă, și completele de 5 judecători, iar în cadrul secțiilor orice complet, când participă la judecată;
b) ia măsurile necesare pentru desemnarea prin tragere la sorți a judecătorilor care fac parte din completele pentru soluționarea recursurilor în interesul legii, din completele pentru dezlegarea unor chestiuni de drept, în cazul prevăzut la art. 520 alin. (8) din Codul de procedură civilă, precum și a judecătorilor care fac parte din completele de 5 judecători. În lipsa președintelui, unul dintre vicepreședinți ia măsurile necesare pentru desemnarea prin tragere la sorți a judecătorilor care fac parte din completele pentru soluționarea recursurilor în interesul legii, din completele pentru dezlegarea unor chestiuni de drept, în cazul prevăzut la art. 520 alin. (8) din Codul de procedură civilă, precum și a judecătorilor care fac parte din completele de 5 judecători;
c) programează ședințele completelor pentru soluționarea recursurilor în interesul legii, ale completelor pentru dezlegarea unor chestiuni de drept, în cazul prevăzut la art. 520 alin. (8) din Codul de procedură civilă, și ale completelor de 5 judecători;“.
10. La articolul 8 alineatul (1), după litera c) se introduc două noi litere, literele c1) și c2), cu următorul cuprins:
„c1) asigură conducerea generală a Direcției legislație, studii, documentare și informatică juridică, a Departamentului economico-financiar și administrativ, a Biroului relații internaționale și a Compartimentului de audit public intern;
c2) asigură conducerea Biroului juridic;“.
11. La articolul 8, alineatul (3) se modifică și va avea următorul cuprins:
„(3) Președintele Înaltei Curți de Casație și Justiție poate exercita direct oricare dintre atribuțiile ce revin vicepreședinților și președinților de secții, potrivit prezentului regulament.“
(1) Președintele Înaltei Curți de Casație și Justiție exercită acțiunea disciplinară în cazul abaterilor săvârșite de judecători și de magistrații-asistenți, în condițiile prevăzute de lege.
(2) Acțiunea disciplinară exercitată de președintele Înaltei Curți de Casație și Justiție este susținută în fața Secției pentru judecători a Consiliului Superior al Magistraturii de către președintele Înaltei Curți de Casație și Justiție sau de un judecător desemnat de acesta.
(3) Sesizările primite de către președintele Înaltei Curți de Casație și Justiție în legătură cu abaterile disciplinare săvârșite de judecători și de magistrații-asistenți se transmit Inspecției Judiciare, conform art. 45 din Legea nr. 317/2004 privind Consiliul Superior al Magistraturii, republicată, sub semnătura președintelui Înaltei Curți de Casație și Justiție.
(4) Lucrările privind transmiterea sesizărilor prevăzute la alin. (3) către Inspecția Judiciară și evidența sesizărilor se asigură de prim-magistratul-asistent, conform dispoziției președintelui Înaltei Curți de Casație și Justiție, direct sau prin personalul repartizat la Secțiile Unite, desemnat în acest scop.“
13. La articolul 10 alineatul (3), litera k) se modifică și va avea următorul cuprins:
„k) acordă grade, trepte, gradații, indemnizații de conducere, premii și alte drepturi ale personalului și rezolvă contestațiile referitoare la stabilirea acestora, în cazurile și în condițiile prevăzute de lege;“.
14. La articolul 10 alineatul (3), după litera m) se introduce o nouă literă, litera n), cu următorul cuprins:
„n) aprobă efectuarea concediilor anuale de odihnă de către judecătorii și magistrații-asistenți ai Înaltei Curți de Casație și Justiție.“
15. Denumirea secțiunii 2 a capitolului II se modifică și va avea următorul cuprins:
Vicepreședinții Înaltei Curți de Casație și Justiție“
(1) Vicepreședinții Înaltei Curți de Casație și Justiție exercită atribuțiile ce revin președintelui, în lipsa acestuia, conform delegării de atribuții dispuse de președinte, sau în baza dispoziției președintelui.
(2) Vicepreședinții prezidează, în lipsa președintelui, completele de 5 judecători, completele pentru soluționarea recursurilor în interesul legii, completele pentru dezlegarea unor chestiuni de drept, în cazul prevăzut la art. 520 alin. (8) din Codul de procedură civilă, și Secțiile Unite.“
17. La articolul 15, partea introductivă și literele a)–d) se modifică și vor avea următorul cuprins:
(1) Vicepreședinții Înaltei Curți de Casație și Justiție exercită, conform repartizării stabilite de președinte, următoarele atribuții:
a) coordonează activitatea Direcției legislație, studii, documentare și informatică juridică și a Departamentului economico-financiar și administrativ;
b) asigură conducerea generală a Cancelariei și a Biroului de informare și relații publice;
c) propun colegiului de conducere măsurile necesare ce urmează a fi adoptate în procesul formării și perfecționării profesionale a judecătorilor și magistraților-asistenți;
d) urmăresc dezbaterea problemelor de drept în cadrul secțiilor Înaltei Curți de Casație și Justiție;“.
18.La articolul 15, litera h) se abrogă.
19. La articolul 15 se introduce un nou alineat, alineatul (2), cu următorul cuprins:
„(2) Unul dintre vicepreședinții Înaltei Curți de Casație și Justiție conduce structura de protecție a informațiilor clasificate a Înaltei Curți de Casație și Justiție, constituită prin ordin al președintelui în vederea exercitării atribuțiilor prevăzute în Hotărârea Guvernului nr. 585/2002, cu modificările și completările ulterioare.“
20. La articolul 16, partea introductivă se modifică și va avea următorul cuprins:
Vicepreședinții Înaltei Curți de Casație și Justiție exercită conform repartizării stabilite de președinte, următoarele atribuții privind personalul Înaltei Curți de Casație și Justiție:“.
21. La articolul 16, litera d) se modifică și va avea următorul cuprins:
„d) aprobă efectuarea concediilor anuale de odihnă de către personalul Înaltei Curți de Casație și Justiție, cu excepția judecătorilor și a magistraților-asistenți.“
22. La articolul 17, alineatul (1) se modifică și va avea următorul cuprins:
(1) Președintele, vicepreședinții și 9 judecători, aleși pe o perioadă de 3 ani în adunarea generală a judecătorilor, cu reprezentarea fiecărei secții, constituie Colegiul de conducere al Înaltei Curți de Casație și Justiție.“
23. La articolul 18, alineatul (1) se modifică și va avea următorul cuprins::
(1) În adunarea generală a judecătorilor sunt aleși, ca membri, câte 2 judecători propuși din cadrul fiecărei secții, cel de-al nouălea membru urmând să fie propus din cadrul secției cu cel mai mare număr de judecători prevăzut în statul de funcții. În cazul în care statul de funcții prevede un număr egal de judecători pentru secțiile cu cel mai mare număr de judecători, cel de-al nouălea membru este propus prin rotație din cadrul acestor secții.“
24. La articolul 19, după litera i) se introduce o nouă literă, litera i1), cu următorul cuprins:
„i1) soluționează contestațiile privind modul de stabilire a drepturilor salariale, în cazurile și în condițiile prevăzute de lege;“.
25. Articolul 191 se modifică și va avea următorul cuprins:
(1) La începutul fiecărui an, Colegiul de conducere, la propunerea președintelui sau a vicepreședinților Înaltei Curți de Casație și Justiție, poate aproba înființarea de complete specializate în cadrul secțiilor Înaltei Curți de Casație și Justiție, în funcție de numărul și natura cauzelor, de volumul de activitate al fiecărei secții, precum și de specializarea judecătorilor și necesitatea valorificării experienței profesionale a acestora.
(2) Președintele sau vicepreședinții Înaltei Curți de Casație și Justiție propun Colegiului de conducere înființarea de complete specializate, pe baza propunerilor formulate, pentru fiecare secție, de președintele acesteia.“
26. După articolul 193 se introduce un nou articol, articolul 194, cu următorul cuprins:
(1) În îndeplinirea atribuției prevăzute la art. 19 lit. j), Colegiul de conducere poate adopta, pe baza propunerilor președinților de secții, hotărâri privind:
a) circuitul dosarelor la nivelul secțiilor Înaltei Curți de Casație și Justiție, în funcție de specificul fiecărei secții;
b) circuitul actelor la nivelul secțiilor Înaltei Curți de Casație și Justiție, în funcție de specificul fiecărei secții.
(2) În îndeplinirea atribuției prevăzute la art. 19 lit. j), Colegiul de conducere poate adopta, pe baza propunerilor președintelui sau ale vicepreședinților, hotărâri privind:
a) circuitul dosarelor la nivelul completelor de 5 judecători;
b) circuitul actelor la nivelul completelor de 5 judecători.
(3) În îndeplinirea atribuției prevăzute la art. 19 lit. j), Colegiul de conducere poate adopta, pe baza propunerilor președintelui, ale vicepreședinților sau ale președinților de secții, hotărâri privind:
a) reguli comune și reguli specifice privind repartizarea aleatorie a dosarelor, în aplicarea dispozițiilor din acest domeniu prevăzute în lege, în prezentul regulament și în Regulamentul de ordine interioară al instanțelor judecătorești;
b) reguli comune și reguli specifice privind organizarea arhivelor secțiilor, a completelor de 5 judecători, a completelor pentru soluționarea recursurilor în interesul legii și a completelor pentru dezlegarea unor chestiuni de drept;
c) reguli privind organizarea activității judecătorilor și a completelor de permanență.
(4) Hotărârile prevăzute la alin. (1)–(3) se publică pe pagina de internet a Înaltei Curți de Casație și Justiție.“
27. La articolul 20, alineatul (1) se modifică și va avea următorul cuprins:
(1) Colegiul de conducere al Înaltei Curți de Casație și Justiție este prezidat de președinte, iar în lipsa acestuia, de unul dintre vicepreședinți.“
28. La articolul 24, alineatul (2) se modifică și va avea următorul cuprins:
„(2) Secțiile Unite sunt prezidate de președintele Înaltei Curți de Casație și Justiție, iar în lipsa acestuia, de unul dintre vicepreședinți.“
29. Denumirea capitolului III1 se modifică și va avea următorul cuprins:
Completele pentru soluționarea recursurilor în interesul legii“
30. Articolele 271–273 se modifică și vor avea următorul cuprins:
„Art. 271
(1) Recursul în interesul legii se judecă de un complet format din președintele Înaltei Curți de Casație și Justiție sau, în lipsa acestuia, unul dintre vicepreședinții Înaltei Curți de Casație și Justiție, președinții de secții din cadrul acesteia și un număr de 20 de judecători, dintre care 14 judecători din secția/secțiile în a cărei/căror competență intră problema de drept care a fost soluționată diferit de instanțele judecătorești și câte 2 judecători din cadrul celorlalte secții.
(2) Completul este prezidat de președintele sau, în lipsa acestuia, de unul dintre vicepreședinții Înaltei Curți de Casație și Justiție.
(1) După sesizarea Înaltei Curți de Casație și Justiție, președintele sau, în lipsa acestuia, unul dintre vicepreședinții Înaltei Curți de Casație și Justiție ia măsurile necesare pentru desemnarea, prin tragere la sorți, a judecătorilor din secția în a cărei competență intră problema de drept care a fost soluționată diferit de instanțele judecătorești, precum și a judecătorilor din celelalte secții ce intră în alcătuirea completului. În cazul în care, în cadrul secției în a cărei competență intră problema de drept, au fost înființate complete specializate, conform art. 191, desemnarea, prin tragere la sorți, se realizează cu prioritate dintre judecătorii care formează completele de judecată specializate în domeniul căruia i se circumscrie problema de drept.
(2) În cazul în care problema de drept prezintă interes pentru două sau mai multe secții, președintele sau, în lipsa acestuia, unul dintre vicepreședinții Înaltei Curți de Casație și Justiție stabilește secțiile interesate și numărul judecătorilor din cadrul acestora care intră în compunerea completului, după cum urmează:
a) dacă problema de drept prezintă interes pentru două secții, completul se compune din câte 8 judecători din cadrul secțiilor interesate și câte 2 judecători din cadrul celorlalte secții;
b) dacă problema de drept prezintă interes pentru 3 secții, completul se compune din câte 6 judecători din cadrul secțiilor interesate și 2 judecători din cadrul celeilalte secții;
c) dacă problema de drept prezintă interes pentru toate secțiile Înaltei Curți de Casație și Justiție, completul se compune din câte 5 judecători din cadrul fiecărei secții.
(3) Judecătorii ce intră în alcătuirea completului, în cazul în care problema de drept prezintă interes pentru două sau mai multe secții, sunt desemnați potrivit dispozițiilor alin. (1).
(4) În cazul în care problema de drept nu intră în competența niciunei secții a Înaltei Curți de Casație și Justiție, președintele sau, în lipsa acestuia, unul dintre vicepreședinții Înaltei Curți de Casație și Justiție desemnează, prin tragere la sorți, câte 5 judecători din cadrul fiecărei secții.
La ședințele de judecată ale completelor pentru soluționarea recursurilor în interesul legii participă prim-magistratul-asistent sau un magistrat-asistent desemnat de președintele ori, în lipsa acestuia, de unul dintre vicepreședinții Înaltei Curți de Casație și Justiție dintre magistrații-asistenți repartizați la completele pentru soluționarea recursurilor în interesul legii, completele pentru dezlegarea unor chestiuni de drept și completele de 5 judecători, în funcție de problema de drept care a fost soluționată diferit de instanțele judecătorești și de specializarea magistratului-asistent.“
31. După capitolul III1 se introduce un nou capitol, capitolul III2, cuprinzând articolele 274–276, cu următorul cuprins:
„CAPITOLUL III2
(1) Sesizarea Înaltei Curți de Casație și Justiție în vederea pronunțării unei hotărâri prealabile pentru dezlegarea unor chestiuni de drept, conform Codului de procedură civilă, se judecă de un complet format din președintele secției corespunzătoare a Înaltei Curți de Casație și Justiție sau un judecător desemnat de acesta și 8 judecători din cadrul secției respective.
(2) Completul este prezidat de președintele secției sau, în caz de imposibilitate, de judecătorul desemnat de acesta.
(3) După repartizarea sesizării la secția corespunzătoare a Înaltei Curți de Casație și Justiție, președintele secției sau, în caz de imposibilitate, judecătorul desemnat de acesta ia măsurile necesare pentru desemnarea, prin tragere la sorți, a judecătorilor care intră în alcătuirea completului. În cazul în care, în cadrul secției, au fost înființate complete specializate, conform art. 191, desemnarea, prin tragere la sorți, se realizează cu prioritate dintre judecătorii care formează completele de judecată specializate în domeniul căruia îi aparține chestiunea de drept care constituie obiectul sesizării.
(1) În cazul în care chestiunea de drept privește activitatea mai multor secții ale Înaltei Curți de Casație și Justiție, sesizarea se judecă de un complet format din președintele sau, în lipsa acestuia, unul dintre vicepreședinții Înaltei Curți de Casație și Justiție, președinții secțiilor interesate în soluționarea chestiunii de drept și câte 5 judecători din cadrul secțiilor respective.
(3) După transmiterea sesizării președinților secțiilor interesate în soluționarea chestiunii de drept, președintele sau, în lipsa acestuia, unul dintre vicepreședinții Înaltei Curți de Casație și Justiție desemnează, prin tragere la sorți, câte 5 judecători din cadrul secțiilor interesate în soluționarea chestiunii de drept. În cazul în care în cadrul secțiilor au fost înființate complete specializate, conform art. 191, desemnarea, prin tragere la sorți, se realizează cu prioritate dintre judecătorii care formează completele de judecată specializate în domeniul căruia îi aparține chestiunea de drept care constituie obiectul sesizării.
(4) Dispozițiile alin. (1)–(3) se aplică și în cazul în care la Înalta Curte de Casație și Justiție nu există o secție corespunzătoare secției în cadrul căreia funcționează completul de judecată care a formulat sesizarea.
La ședințele de judecată ale completelor pentru dezlegarea unor chestiuni de drept participă un magistrat-asistent, desemnat de președintele sau, în lipsa acestuia, de unul dintre vicepreședinții Înaltei Curți de Casație și Justiție dintre magistrații-asistenți repartizați la completele pentru soluționarea recursurilor în interesul legii, completele pentru dezlegarea unor chestiuni de drept și completele de 5 judecători, în funcție de chestiunea de drept care constituie obiectul sesizării și de specializarea magistratului-asistent.“
32. La articolul 28, alineatele (4) și (5) se modifică și vor avea următorul cuprins:
„(4) În lipsa președintelui, completul este prezidat de unul dintre vicepreședinții Înaltei Curți de Casație și Justiție.
(5) În lipsa președintelui și a vicepreședinților, completul este prezidat de un președinte de secție desemnat în acest scop de președintele sau, în lipsa acestuia, de unul dintre vicepreședinții Înaltei Curți de Casație și Justiție.“
33. La articolul 29, alineatele (1) și (2) se modifică și vor avea următorul cuprins:
(1) În scopul stabilirii celor două complete de 5 judecători în materie penală, președintele sau, în lipsa acestuia, unul dintre vicepreședinții Înaltei Curți de Casație și Justiție desemnează anual, prin tragere la sorți, în prezența membrilor colegiului de conducere și a președinților de secții, câte 4 judecători din cadrul Secției penale a Înaltei Curți de Casație și Justiție pentru fiecare dintre cele două complete.
(2) În scopul stabilirii celor două complete de 5 judecători în alte materii decât cea penală, președintele sau, în lipsa acestuia, unul dintre vicepreședinții Înaltei Curți de Casație și Justiție desemnează, în condițiile prevăzute la alin. (1), judecătorii din componența acestor complete.“
34. Articolul 291 se modifică și va avea următorul cuprins:
„Art. 291
(1) Schimbarea membrilor completelor de 5 judecători se face în mod excepțional, în cazurile de incompatibilitate și de imposibilitate obiectivă a judecătorului de a participa la ședința de judecată. În aceste cazuri, președintele sau, în lipsa acestuia, unul dintre vicepreședinții Înaltei Curți de Casație și Justiție desemnează judecătorul sau judecătorii supleant/supleanți.
(2) În cazul eliberării din funcție a unui judecător care face parte din completul de 5 judecători, președintele sau, în lipsa acestuia, unul dintre vicepreședinții Înaltei Curți de Casație și Justiție desemnează un judecător supleant.
(3) Când completul de 5 judecători judecă recursurile împotriva hotărârilor Consiliului Superior al Magistraturii prin care s-a soluționat acțiunea disciplinară, din complet nu poate face parte judecătorul sancționat disciplinar. În acest caz, președintele sau, în lipsa acestuia, unul dintre vicepreședinții Înaltei Curți de Casație și Justiție desemnează un judecător supleant.“
35. La articolul 292, alineatul (1) se modifică și va avea următorul cuprins:
„Art. 292
(1) La ședințele de judecată ale completelor de 5 judecători participă prim-magistratul-asistent, un magistrat-asistent-șef sau un alt magistrat-asistent, desemnat de președintele ori, în lipsa acestuia, de unul dintre vicepreședinții Înaltei Curți de Casație și Justiție dintre magistrații-asistenți repartizați la completele pentru soluționarea recursurilor în interesul legii, completele pentru dezlegarea unor chestiuni de drept și completele de 5 judecători, în funcție de specializarea magistratului-asistent.“
36. La articolul 31 alineatul (2), literele a), c)–e) și h) se modifică și vor avea următorul cuprins:
„a) organizează, îndrumă și controlează activitatea secției în limitele prevăzute de lege și de prezentul regulament, ținând seama de dispozițiile președintelui și ale vicepreședinților Înaltei Curți de Casație și Justiție, precum și de hotărârile Colegiului de conducere al Înaltei Curți de Casație și Justiție;
c) asigură buna organizare și funcționare a sistemului informatizat de repartizare aleatorie a cauzelor pe complete de judecată în cadrul secției;
e) aprobă programul de participare a magistraților-asistenți și a grefierilor de ședință la ședințele de judecată;
h) duc la îndeplinire orice măsură dispusă de Colegiul de conducere, precum și de președintele și vicepreședinții Înaltei Curți de Casație și Justiție, potrivit legii și prezentului regulament.“
37. La articolul 31, după alineatul (2) se introduc trei noi alineate, alineatele (3)–(5), cu următorul cuprins:
„(3) Președinții de secții pot propune Colegiului de conducere al Înaltei Curți de Casație și Justiție adoptarea hotărârilor prevăzute la art. 194 alin. (1) și (3).
(4) Președintele de secție prezidează completul de judecată din cadrul secției prin rotație. Președintele de secție poate prezida orice complet de judecată din cadrul secției.
(5) Președintele Secției I civile, Secției a II-a civile și Secției de contencios administrativ și fiscal:
a) ia măsurile necesare pentru desemnarea, în condițiile art. 274, a judecătorilor secției care intră în compunerea completului pentru dezlegarea unor chestiuni de drept;
b) desemnează, în caz de imposibilitate, judecătorul din cadrul secției care ia măsurile necesare pentru desemnarea, în condițiile art. 274, a judecătorilor secției care intră în compunerea completului pentru dezlegarea unor chestiuni de drept;
c) prezidează completul pentru dezlegarea unor chestiuni de drept, în cazul în care chestiunea de drept privește activitatea secției;
d) desemnează, în caz de imposibilitate, judecătorul din cadrul secției care prezidează completul pentru dezlegarea unor chestiuni de drept, în cazul în care chestiunea de drept privește activitatea secției;
e) ia, prin rezoluție, măsuri pentru stabilirea aleatorie a completelor formate din 3 judecători, care pregătesc dosarele de recurs și decid asupra admisibilității în principiu a recursurilor, în condițiile prevăzute în art. 493 alin. (1) din Codul de procedură civilă sau desemnează persoana din cadrul secției care ia, prin rezoluție, aceste măsuri.“
(1) Președinții de secții stabilesc judecătorii care compun completele de judecată din cadrul secțiilor, transmit spre aprobare Colegiului de conducere compunerea completelor de judecată din cadrul secțiilor și programează ședințele acestora.
(2) Dacă numărul de judecători necesar formării completului de judecată nu poate fi asigurat, acesta se constituie cu judecători de la celelalte secții, desemnați de către președintele sau unul dintre vicepreședinții Înaltei Curți de Casație și Justiție.“
39. După articolul 32 se introduce un nou articol, articolul 321, cu următorul cuprins:
„Art. 321
Dacă toți judecătorii unei secții au devenit incompatibili să judece o cauză:
a) cauza va fi repartizată aleatoriu între completele secției care judecă în aceeași materie. Dacă există mai multe secții care judecă în aceeași materie, cauzele vor fi repartizate ciclic între secțiile respective;
b) în lipsa secțiilor prevăzute la lit. a), cauza va fi repartizată aleatoriu între completele secției care judecă în cea mai apropiată materie. Dacă există mai multe secții care judecă într-o materie apropiată, cauzele vor fi repartizate ciclic între secțiile respective;
c) în lipsa secțiilor prevăzute la lit. a) și b), cauza va fi repartizată aleatoriu între completele celorlalte secții ale instanței, în ordinea stabilită prin tragere la sorți de către Colegiul de conducere, cărora cauzele le vor fi repartizate în sistem ciclic.“
40. Articolul 40 se modifică și va avea următorul cuprins:
În ședințele de judecată ale completelor pentru soluționarea recursurilor în interesul legii, ale completelor pentru dezlegarea unor chestiuni de drept, ale completelor de 5 judecători și ale completelor secțiilor judecătorii poartă robă de culoare neagră, iar în ședințele de judecată ale Secțiilor Unite, robă de culoare mov.“
41. Articolul 42 se modifică și va avea următorul cuprins:
În afară de activitatea de judecată, judecătorii duc la îndeplinire orice alte atribuții stabilite de Colegiul de conducere, de președintele și vicepreședinții Înaltei Curți de Casație și Justiție, precum și de președinții de secții, potrivit legii și prezentului regulament.“
42. Articolul 44 se modifică și va avea următorul cuprins:
Judecătorii prezidează completul de judecată prin rotație.“
43. La articolul 45 alineatul (1), punctul 1 se modifică și va avea următorul cuprins:
„1. anterior ședințelor de judecată:
a) ia măsuri, personal sau prin magistratul-asistent, pentru efectuarea de către grefierul de ședință și arhivă a tuturor lucrărilor necesare bunei desfășurări a ședinței de judecată;
b) în cazul completelor de judecată ale Secției I civile, Secției a II-a civile și Secției de contencios administrativ și fiscal, întocmește raportul asupra admisibilității în principiu a recursului, în condițiile prevăzute în art. 493 alin. (2) din Codul de procedură civilă, sau desemnează un alt membru al completului ori magistratul-asistent în acest scop;“.
44. La articolul 45 alineatul (1), partea introductivă a punctului 2 se modifică și va avea următorul cuprins:
„2. în timpul ședințelor de judecată:“.
45. La articolul 45 alineatul (1), punctul 3 se modifică și va avea următorul cuprins:
„3. după dezbateri:
b) întocmește minuta sau desemnează un alt membru al completului în acest scop;
c) asigură pronunțarea hotărârilor în ședință publică, la orele stabilite din timp, transmiterea sau comunicarea rezultatului deliberării înainte de pronunțare fiind interzisă;“.
46. La articolul 45 alineatul (1), litera b) a punctului 4 se modifică și va avea următorul cuprins:
„b) notează în evidența secției soluțiile mai importante ori de principiu și temeiurile de drept ale acestora sau desemnează un alt membru al completului ori magistratul-asistent în acest scop;“.
47. Articolul 48 se modifică și va avea următorul cuprins:
(1) Repartizarea magistraților-asistenți în secții, la completele pentru soluționarea recursurilor în interesul legii, completele pentru dezlegarea unor chestiuni de drept și completele de 5 judecători, precum și în alte compartimente se face de președintele Înaltei Curți de Casație și Justiție.
(2) Prim-magistratul-asisterit, un magistrat-asistent-șef și magistrații-asistenți repartizați la completele pentru soluționarea recursurilor în interesul legii, completele pentru dezlegarea unor chestiuni de drept și completele de 5 judecători constituie un compartiment de specialitate, prevăzut în statele de funcții și de personal, care funcționează în subordinea președintelui Înaltei Curți de Casație și Justiție și asigură participarea la ședințele de judecată ale Secțiilor Unite, completelor pentru soluționarea recursurilor în interesul legii, completelor pentru dezlegarea unor chestiuni de drept și completelor de 5 judecători, potrivit legii și prezentului regulament.“
48. Articolul 49 se modifică și va avea următorul cuprins:
(1) Prim-magistratul-asistent este subordonat președintelui și în coordonarea vicepreședinților Înaltei Curți de Casație și Justiție.
a) coordonează activitatea magistraților-asistenți din secții, prin intermediul magistraților-asistenți-șefi din cadrul secțiilor, a magistraților-asistenți repartizați la completele pentru soluționarea recursurilor în interesul legii, completele pentru dezlegarea unor chestiuni de drept și completele de 5 judecători, a personalului repartizat Secțiilor Unite și a personalului din Cancelaria Înaltei Curți de Casație și Justiție;
b) ia parte la ședințele Secțiilor Unite, ale completului pentru soluționarea recursului în interesul legii, conform desemnării, și ale completului de 5 judecători, ca instanță disciplinară, conform desemnării și întocmește, direct sau prin personalul stabilit, toate actele și lucrările pregătitoare, precum și pe cele ulterioare ședințelor la care participă;
c) redactează hotărârile repartizate de președintele completului de 5 judecători, al completului pentru soluționarea recursului în interesul legii și al Secțiilor Unite, la care a participat;
d) asigură secretariatul Colegiului de conducere al Înaltei Curți de Casație și Justiție;
e) asigură, direct sau prin personalul repartizat la Secțiile Unite, desemnat în acest scop, întocmirea lucrărilor privind transmiterea sesizărilor prevăzute la art. 91 alin. (3) către Inspecția Judiciară, conform dispoziției președintelui Înaltei Curți de Casație și Justiție, precum și evidența sesizărilor;
f) asigură și coordonează centralizarea datelor statistice și a oricăror altor date la nivelul Înaltei Curți de Casație și Justiție și coordonează elaborarea lucrărilor de sinteză referitoare la activitatea Înaltei Curți de Casație și Justiție, dispuse de președintele Înaltei Curți de Casație și Justiție;
g) întocmește orice alte lucrări dispuse de președintele și vicepreședinții Înaltei Curți de Casație și Justiție.“
49. La articolul 50 alineatul (2), literele a) și b) se modifică și vor avea următorul cuprins:
„a) participă la ședințele de judecată ale secției și, în cazul în care sunt desemnați în acest scop, la ședințele de judecată ale completului de 5 judecători și redactează hotărârile repartizate de președintele completului;
b) programează participarea magistraților-asistenți și a grefierilor de ședință la ședințele de judecată;“.
50. La articolul 50, alineatul (3) se modifică și va avea următorul cuprins:
„(3) Dispozițiile alin. (2) se aplică în mod corespunzător magistratului-asistent-șef prevăzut la art. 48 alin. (2).“
51. Articolul 51 se modifică și va avea următorul cuprins:
(1) Magistrații-asistenți din cadrul secțiilor Înaltei Curți de Casație și Justiție participă la ședințele de judecată ale secțiilor și duc la îndeplinire orice alte sarcini încredințate de președintele Înaltei Curți de Casație și Justiție, de vicepreședinți sau de președintele de secție.
(2) Magistrații-asistenți repartizați la completele pentru soluționarea recursurilor în interesul legii, completele pentru dezlegarea unor chestiuni de drept și completele de 5 judecători participă, conform desemnării, la ședințele de judecată ale completului pentru soluționarea recursului în interesul legii, ale completului pentru dezlegarea unor chestiuni de drept și ale completului de 5 judecători și dispun comunicarea actelor de procedură prevăzute în art. 520 din Codul de procedură civilă.
(3) Magistrații-asistenți care participă la ședințele de judecată au și următoarele atribuții:
a) iau măsuri, din dispoziția președintelui completului de judecată, pentru efectuarea de către grefierul de ședință și arhivă a tuturor lucrărilor necesare bunei desfășurări a ședinței de judecată;
b) îndrumă activitatea grefierului de ședință;
c) în cazul magistraților-asistenți ai Secției I civile, Secției a II-a civile și Secției de contencios administrativ și fiscal, întocmesc raportul asupra admisibilității în principiu a recursului, în condițiile prevăzute în art. 493 alin. (2) din Codul de procedură civilă, conform desemnării președintelui completului de judecată;
d) în cazul magistraților-asistenți ai Secției I civile, Secției a II-a civile și Secției de contencios administrativ și fiscal, dispun comunicarea de către grefierul de ședință a raportului, conform art. 493 alin. (4) din Codul de procedură civilă;
e) după deschiderea dezbaterilor, anunță cauzele în ordinea stabilită de președintele completului de judecată, fac apelul părților și al celorlalte persoane citate, referă asupra modului în care s-a efectuat procedura de citare și asupra îndeplinirii celorlalte măsuri dispuse, referă, pe scurt, asupra obiectului cauzei și stadiului în care se află judecata;
f) consemnează, pentru fiecare dosar în parte, susținerile orale ale părților și ale procurorului, precum și măsurile dispuse de instanță;
g) sub îndrumarea președintelui completului de judecată, asigură, pentru deliberare, consultarea actelor normative necesare și informații privitoare la jurisprudență și doctrină;
h) redactează încheierile;
j) în cazul magistraților-asistenți ai Secției I civile, Secției a II-a civile, Secției de contencios administrativ și fiscal, completelor de 5 judecători în materie civilă, completelor pentru soluționarea recursurilor în interesul legii în materie civilă și completelor pentru dezlegarea unor chestiuni de drept, semnează minuta;
k) în cazul magistraților-asistenți ai Secției I civile, Secției a II-a civile și Secției de contencios administrativ și fiscal, dispun comunicarea de către grefierul de ședință a deciziilor prevăzute în art. 493 alin. (5) și (6) din Codul de procedură civilă;
l) notează în evidența secției soluțiile importante sau de principiu și temeiurile de drept ale acestora, conform desemnării președintelui completului de judecată;
m) redactează hotărâri, conform repartizării președintelui completului de judecată, cu respectarea termenelor legale;
n) coordonează și verifică redactarea proiectelor actelor de procedură întocmite de către grefierul de ședință;
o) verifică înregistrările în sistem informatic și asigură remedierea deficiențelor constatate.“
52. La articolul 52, alineatul (1) se modifică și va avea următorul cuprins:
(1) Dosarele și lista dosarelor aflate pe rol se prezintă magistratului-asistent de către grefierul de ședință cu cel puțin 10 zile înainte de data fixată pentru termenul de judecată, în vederea verificării listei dosarelor aflate pe rol din ședința de judecată la care aceștia sunt programați să participe.“
53. La articolul 52 alineatul (3), litera a) se modifică și va avea următorul cuprins:
„a) transmiterea, prin intermediul grefierului de ședință, a listei dosarelor aflate pe rol judecătorilor care compun completul de judecată și procurorului, de îndată ce a fost verificată;“.
54.La articolul 52 alineatul (3), litera b) se abrogă.
55. Articolul 53 se modifică și va avea următorul cuprins:
Grefierul de ședință care a preluat din arhivă dosarele pentru ședința de judecată restituie arhivei dosarele amânate, sub semnătură.“
56. După capitolul VII se introduce un nou capitol, capitolul VII1, cuprinzând articolele 551–554, cu următorul cuprins:
Grefierii Înaltei Curți de Casație și Justiție
În cadrul Înaltei Curți de Casație și Justiție funcționează un corp de grefieri, compus din prim-grefieri și grefieri, stabiliți prin statul de funcții.
Repartizarea grefierilor în secții, la Secțiile Unite, completele pentru soluționarea recursurilor în interesul legii, completele pentru dezlegarea unor chestiuni de drept și completele de 5 judecători, precum și în alte compartimente se face de președintele Înaltei Curți de Casație și Justiție.
Prim-grefierii și grefierii exercită atribuțiile stabilite prin fișele posturilor, conform legii și prezentului regulament.
(1) Grefierii de ședință au următoarele atribuții:
1. anterior ședințelor de judecată:
a) preiau dosarele care au termen de judecată în ședința pentru care au fost programați și le prezintă magistratului-asistent cu cel puțin 10 zile înainte de data fixată pentru termenul de judecată;
b) calculează, sub îndrumarea magistratului-asistent, taxele judiciare de timbru și timbrul judiciar;
c) în cazul grefierilor Secției I civile, Secției a II-a civile și Secției de contencios administrativ și fiscal, efectuează comunicările privitoare la pregătirea dosarului de recurs, din dispoziția completului, sub îndrumarea magistratului-asistent;
d) întocmesc citațiile;
e) verifică regularitatea îndeplinirii procedurii de citare, depunerea dovezii de achitare a taxei judiciare de timbru și a timbrului judiciar, efectuarea comunicării actelor de procedură și menționează rezultatul verificărilor în cuprinsul listei de ședință pe care o predau magistratului-asistent cu cel puțin 10 zile înainte de data fixată pentru termenul de judecată;
f) urmăresc atașarea la dosar de către arhivă a dovezilor de citare a părților și de comunicare a actelor, a corespondenței, a memoriilor, a notelor scrise și a oricăror altor înscrisuri;
h) asigură afișarea listei dosarelor aflate pe rol în arhivă, cu cel puțin 5 zile înainte de termenul de judecată și la ușa sălii de ședință, cu cel puțin o oră înainte de începerea ședinței;
i) efectuează lucrările necesare bunei desfășurări a ședinței de judecată, sub îndrumarea magistratului-asistent;
j) în cazul grefierilor Secției I civile, Secției a II-a civile și Secției de contencios administrativ și fiscal, comunică, din dispoziția magistratului-asistent, raportul, conform art. 493 alin. (4) din Codul de procedură civilă;
k) verifică buna funcționare a echipamentelor informatice, precum și a echipamentului de înregistrare din sala de ședință și, în cazul în care constată neregularități, le aduc de îndată la cunoștința magistratului-asistent și sesizează compartimentul de specialitate, în vederea remedierii în timp util a deficiențelor constatate;
2. în timpul ședințelor de judecată:
a) primesc înscrisurile depuse în timpul ședinței de judecată, asigură consultarea acestora și le atașează la dosarul cauzei;
b) consemnează în caietul grefierului, numerotat și semnat, pentru fiecare dosar în parte, datele necesare în vederea transcrierii ședinței;
c) realizează toate operațiunile de utilizare a mijloacelor de înregistrare a ședinței de judecată;
3. după ședințele de judecată:
a) în ziua următoare ședinței de judecată:
(i) completează în programul ECRIS, în integralitate – conform minutelor hotărârilor – soluțiile pronunțate în dosarele în care a fost finalizată judecata, precum și termenele și măsurile dispuse de instanță prin încheiere în cazul dosarelor în care nu a fost finalizată judecata;
(ii) imprimă condica de ședință pe care o semnează pentru conformitate și o prezintă, spre verificare și semnare, magistratului-asistent;
b) transcriu înregistrările audio sau stenogramele ședințelor de judecată, în condițiile legii;
c) efectuează comunicarea actelor de procedură, conform legii;
d) în cazul grefierilor Secției I civile, Secției a II-a civile și Secției de contencios administrativ și fiscal, comunică, din dispoziția magistratului-asistent, deciziile prevăzute la art. 493 alin. (5) și (6) din Codul de procedură civilă;
e) introduc în sistemul ECRIS hotărârile pronunțate, ulterior obținerii tuturor semnăturilor și transmiterii acestora în format electronic de către tehnoredactor.
(2) Grefierii de ședință întocmesc corespondența în legătură cu dosarele, sub îndrumarea magistratului-asistent.“
57. Articolul 56 se modifică și va avea următorul cuprins:
Direcția legislație, studii, documentare și informatică juridică funcționează în subordinea președintelui și în coordonarea unuia dintre vicepreședinții Înaltei Curți de Casație și Justiție.“
58. La articolul 59, litera k) se modifică și va avea următorul cuprins:
„k) gestionează la nivelul Înaltei Curți de Casație și Justiție sistemul software integrat pentru biblioteci.“
59. Articolul 61 se modifică și va avea următorul cuprins:
Direcția legislație, studii, documentare și informatică juridică efectuează toate lucrările dispuse de președintele și vicepreședinții Înaltei Curți de Casație și Justiție și îndeplinește orice alte sarcini încredințate de aceștia.“
60. La articolul 63, alineatul (1) se modifică și va avea următorul cuprins:
(1) Cancelaria Înaltei Curți de Casație și Justiție funcționează în subordinea unuia dintre vicepreședinții Înaltei Curți de Casație și Justiție.“
61. La articolul 64, alineatul (2) se modifică și va avea următorul cuprins:
„(2) Personalul din Cancelaria Înaltei Curți de Casație și Justiție este subordonat președintelui Înaltei Curți de Casație și Justiție, vicepreședinților și președinților de secții și este coordonat de prim-magistratul-asistent, prin intermediul magistraților-asistenți-șefi.“
62. La articolul 65 alineatul (1), litera a) se modifică și va avea următorul cuprins:
„a) primește, înregistrează și transmite la Secțiile Unite, la completele pentru soluționarea recursurilor în interesul legii, la completele pentru dezlegarea unor chestiuni de drept, la completele de 5 judecători, la secții și la celelalte compartimente dosarele și corespondența;“.
63. La articolul 66, alineatul (1), partea introductivă se modifică și va avea următorul cuprins:
(1) Personalul repartizat la Secțiile Unite, la completele pentru soluționarea recursurilor în interesul legii, la completele pentru dezlegarea unor chestiuni de drept, la completele de 5 judecători și la secțiile Înaltei Curți de Casație și Justiție, cu excepția grefierilor de ședință, are următoarele atribuții:“.
64. La articolul 66 alineatul (1), după litera a) se introduce a nouă literă, litera a1), cu următorul cuprins:
„a1) în cazul persoanelor desemnate cu repartizarea aleatorie a dosarelor, efectuează operațiunile de repartizare aleatorie a dosarelor pe complete de judecată;“.
65. La articolul 66 alineatul (1), literele b) și h) se modifică și vor avea următorul cuprins:
„b) întocmește conceptele și citațiile pentru primul termen de judecată, conform dispoziției președintelui, a vicepreședinților sau, după caz, a președinților de secții, în cazul în care această activitate nu este stabilită de președinte, de vicepreședinți ori, după caz, de președinții de secții în atribuțiile grefierilor de ședință;
h) urmărește expedierea citațiilor și a corespondenței în legătură cu dosarele;“.
66. La articolul 66, alineatul (2) se modifică și va avea următorul cuprins:
„(2) Înregistrările în registrele și condicile existente la nivelul fiecărei secții și a completelor de 5 judecători se țin, de regulă, în sistem informatizat.“
67. La articolul 66, după alineatul (2) se introduc două noi alineate, alineatele (3) și (4), cu următorul cuprins:
„(3) Evidența în sistem informatizat se păstrează și pe suport hârtie, prin listarea periodică a înregistrărilor și legarea lor în mape distincte.
(4) În cazul în care nu este posibilă menționarea datelor în sistem informatizat, evidențele se țin pe suport hârtie, în registrele și condicile prevăzute la art. 661.“
68. După articolul 66 se introduce un nou articol, articolul 661, cu următorul cuprins:
„Art. 661
Pentru evidența activității Înaltei Curți de Casație și Justiție se întocmesc și se păstrează următoarele registre:
1. Registrul general de dosare al Înaltei Curți de Casație și Justiție;
2. registrele generale de dosare ale secțiilor, completelor de 5 judecători, completelor pentru soluționarea recursurilor în interesul legii și completelor pentru dezlegarea unor chestiuni de drept;
3. opisul alfabetic pentru fiecare secție a Înaltei Curți de Casație și Justiție;
4. Registrul informativ pentru fiecare secție a Înaltei Curți de Casație și Justiție și pentru completele de 5 judecători;
5. Registrul de termene al arhivei pentru fiecare secție a Înaltei Curți de Casație și Justiție și pentru completele de 5 judecători;
6. condica ședințelor de judecată pentru fiecare secție a Înaltei Curți de Casație și Justiție, pentru completele de 5 judecători, completele pentru soluționarea recursurilor în interesul legii și completele pentru dezlegarea unor chestiuni de drept;
7. Registrul privind arestarea preventivă pentru Secția penală a Înaltei Curți de Casație și Justiție și completele de 5 judecători în materie penală;
8. Registrul de evidență a mandatelor de arestare preventivă emise în cursul judecății pentru Secția penală a Înaltei Curți de Casație și Justiție și completele de 5 judecători în materie penală;
9. Registrul de evidență a sesizărilor privind autorizarea efectuării perchezițiilor date de judecător în cursul urmăririi penale pentru Secția penală a Înaltei Curți de Casație și Justiție;
10. Registrul de evidență a sesizărilor privind confirmarea și autorizarea interceptărilor și înregistrărilor pe bandă magnetică sau pe orice alt tip de suport;
11. Registrul de evidență a căilor de atac declarate împotriva hotărârilor civile și penale pentru fiecare secție a Înaltei Curți de Casație și Justiție;
12. Registrul de evidență a redactării hotărârilor pentru fiecare secție a Înaltei Curți de Casație și Justiție, pentru completele de 5 judecători, completele pentru soluționarea recursurilor în interesul legii, completele pentru dezlegarea unor chestiuni de drept și Secțiile Unite;
13. Registrul valorilor și corpurilor delicte pentru secțiile Înaltei Curți de Casație și Justiție și pentru completele de 5 judecători;
14. Registrul de intrare-ieșire a corespondenței administrative pentru fiecare secție a Înaltei Curți de Casație și Justiție, pentru completele de 5 judecători, completele pentru soluționarea recursurilor în interesul legii și completele pentru dezlegarea unor chestiuni de drept;
15. Registrul de evidență a petițiilor pentru Biroul de informare și relații publice;
16. Registrul de evidență pentru înregistrarea cererilor și răspunsurilor privind accesul la informațiile de interes public pentru Biroul de informare și relații publice;
17. Registrul de control pentru fiecare secție a Înaltei Curți de Casație și Justiție, pentru completele de 5 judecători, completele pentru soluționarea recursurilor în interesul legii și completele pentru dezlegarea unor chestiuni de drept;
18. Registrul de evidență a autorizațiilor emise în baza Legii nr. 82/2012 privind reținerea datelor generate sau prelucrate de furnizorii de rețele publice de comunicații electronice și de furnizorii de servicii de comunicații electronice destinate publicului, precum și pentru modificarea și completarea Legii nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice.“
69. La articolul 67, alineatul (1) se modifică și va avea următorul cuprins:
(1) Toate registrele și condicile se numerotează și se parafează, iar la sfârșitul fiecărui an se întocmesc procese-verbale de închidere, semnate de unul dintre vicepreședinții Înaltei Curți de Casație și Justiție și de prim-magistratul-asistent, în cazul registrelor Secțiilor Unite, ale completelor pentru soluționarea recursurilor în interesul legii, ale completelor pentru dezlegarea unor chestiuni de drept, ale completelor de 5 judecători și ale Registraturii generale, și de președintele de secție și de magistratul-asistent-șef, în cazul registrelor secțiilor.“
70. La articolul 68, alineatul (2) se modifică și va avea următorul cuprins:
„(2) Corespondența adresată personal sau confidențial președintelui Înaltei Curți de Casație și Justiție, vicepreședinților, președinților de secții, judecătorilor, magistraților-asistenți și altor persoane cu funcții de conducere este predată acestora cu plicul nedeschis.“
71. Articolul 69 se modifică și va avea următorul cuprins:
Dosarele predate arhivei Secțiilor Unite, completelor pentru soluționarea recursurilor în interesul legii, completelor pentru dezlegarea unor chestiuni de drept, completelor de 5 judecători și arhivelor secțiilor se prezintă fără întârziere președintelui Înaltei Curți de Casație și Justiție, vicepreședinților sau, după caz, președinților de secții ori judecătorilor desemnați de aceștia, pentru luarea măsurilor prevăzute de lege și de prezentul regulament.“
72. La articolul 70, alineatul (1) se modifică și va avea următorul cuprins:
(1) Pe coperta fiecărui dosar se menționează denumirea Înalta Curte de Casație și Justiție – Secțiile Unite, completul pentru soluționarea recursului în interesul legii, completul pentru dezlegarea unor chestiuni de drept, completul de 5 judecători sau secția competentă –, numărul dat dosarului de către Înalta Curte de Casație și Justiție și alte date de identificare a cauzei și a dosarelor altor instanțe, pe care le cuprinde.“
73. La articolul 71, alineatele (11) și (2) se modifică și vor avea următorul cuprins:
„(11) Dosarele și evidențele instanței privitoare la activitatea de judecată pot fi consultate de alte persoane decât cele prevăzute la alin. (1), care justifică un interes legitim, cu respectarea ordinii de solicitare și a condițiilor prevăzute la alin. (1). Cererile, cu datele de identificare a solicitantului, se aprobă de persoana care coordonează arhiva, iar cererile formulate de ziariști și reprezentanții mijloacelor de comunicare în masă, inclusiv cererile privind eliberarea de fotocopii din dosare, se aprobă de purtătorul de cuvânt sau, în lipsa acestuia, de înlocuitorul purtătorului de cuvânt, în cazul dosarelor aflate în curs de judecată, cu consultarea președintelui completului de judecată.
(2) Programul de acces la arhive pentru persoanele prevăzute la alin. (1) și (11) se aprobă de președinții de secții, iar pentru Secțiile Unite, completele pentru soluționarea recursurilor în interesul legii, completele pentru dezlegarea unor chestiuni de drept și completele de 5 judecători, de unul dintre vicepreședinții Înaltei Curți de Casație și Justiție și se afișează la loc vizibil.“
74.La articolul 71, alineatul (3) se abrogă.
75. Articolul 72 se modifică și va avea următorul cuprins:
Dosarele se păstrează în arhivă în ordine numerică sau pe termene de judecată, iar dosarele cărora le sunt aplicabile dispozițiile Codului de procedură civilă se păstrează în arhivă pe complete și termene de judecată.“
76. Articolul 75 se modifică și va avea următorul cuprins:
La arhive se păstrează, în original, câte un exemplar din hotărârile pronunțate la fiecare secție, în mape speciale, în ordine numerică, pe ani. Încheierea în care s-au consemnat dezbaterile, în cazurile în care s-a amânat pronunțarea, precum și încheierile și hotărârile prevăzute la art. 442, 443 și 444 din Codul de procedură civilă, se alătură hotărârii.“
77. Articolul 76 se modifică și va avea următorul cuprins:
Lucrările și celelalte atribuții prevăzute în prezenta secțiune, care nu revin magistratului-asistent sau grefierului de ședință, se duc la îndeplinire de personalul secției ori de personalul repartizat la Secțiile Unite, completele pentru soluționarea recursurilor în interesul legii, completele pentru dezlegarea unor chestiuni de drept și completele de 5 judecători, potrivit fișei fiecărui post.“
78. Articolul 77 se modifică și va avea următorul cuprins:
Departamentul economico-financiar și administrativ funcționează în subordinea președintelui Înaltei Curți de Casație și Justiție și este coordonat de unul dintre vicepreședinții Înaltei Curți de Casație și Justiție.“
79. La articolul 78, alineatul (2) se modifică și va avea următorul cuprins:
„(2) Personalul din cadrul Departamentului economico-financiar și administrativ este încadrat de președintele Înaltei Curți de Casație și Justiție pe bază de concurs sau probă practică, în condițiile legii.“
80. La articolul 79 alineatul (2), literele k) și l) se modifică și vor avea următorul cuprins:
„k) coordonează activitatea de administrare a sediilor Înaltei Curți de Casație și Justiție, stabilind măsuri pentru asigurarea condițiilor materiale în vederea desfășurării corespunzătoare a activității acesteia. De asemenea, asigură ordinea, curățenia și paza bunurilor în sediile Înaltei Curți de Casație și Justiție, inclusiv măsuri pentru prevenirea și stingerea incendiilor;
l) îndeplinește orice alte sarcini în domeniul său de activitate, dispuse de președintele sau vicepreședinții Înaltei Curți de Casație și Justiție.“
81. La articolul 81, literele a) și j) se modifică și vor avea următorul cuprins:
„a) elaborarea proiectelor statelor de funcții și de personal ale Înaltei Curți de Casație și Justiție;
j) îndeplinirea oricăror altor sarcini dispuse de președintele sau vicepreședinții Înaltei Curți de Casație și Justiție.“
82. La articolul 83, alineatul (2) se modifică și va avea următorul cuprins:
„(2) Biroul de informare și relații publice funcționează în subordinea unuia dintre vicepreședinții Înaltei Curți de Casație și Justiție.“
83. La articolul 85, alineatul (2) se modifică și va avea următorul cuprins:
„(2) Biroul de informare și relații publice efectuează toate lucrările privind accesul la informațiile de interes public și relațiile cu mijloacele de comunicare în masă dispuse de președintele și vicepreședinții Înaltei Curți de Casație și Justiție și îndeplinește orice alte sarcini încredințate de aceștia.“
84. La articolul 88, literele b), h) și j) se modifică și vor avea următorul cuprins:
„b) duce la îndeplinire toate dispozițiile primite de la președintele și vicepreședinții Înaltei Curți de Casație și Justiție în domeniul cooperării internaționale;
h) asigură primirea și însoțirea delegațiilor străine și din țară în cadrul programului aprobat de președintele sau vicepreședinții Înaltei Curți de Casație și Justiție;
j) efectuează orice alte lucrări și îndeplinește toate sarcinile în domeniul relațiilor internaționale, dispuse de președintele și vicepreședinții Înaltei Curți de Casație și Justiție.“
85. La capitolul VIII, după secțiunea 5 se introduce o nouă secțiune, secțiunea 51, cuprinzând articolele 881–884, cu următorul cuprins:
„SECȚIUNEA 51
Biroul juridic funcționează în subordinea președintelui Înaltei Curți de Casație și Justiție.
În cadrul Biroului juridic al Înaltei Curți de Casație și Justiție își desfășoară activitatea consilieri juridici, care au calitatea de funcționari publici.
Biroul juridic are următoarele atribuții:
a) reprezintă Înalta Curte de Casație și Justiție în fața instanțelor judecătorești și a altor organe jurisdicționale, pe baza delegației date de președintele Înaltei Curți de Casație și Justiție, asigurând apărarea;
b) redactează, în termenele procedurale, cererile de chemare în judecată, întâmpinările, concluziile scrise și cererile privind exercitarea căilor de atac, în dosarele în care Înalta Curte de Casație și Justiție este parte;
c) întocmește orice alte acte procedurale legate de reprezentarea și apărarea Înaltei Curți de Casație și Justiție în fața instanțelor judecătorești și a altor organe jurisdicționale;
d) ține evidența hotărârilor judecătorești privind obligațiile stabilite în sarcina Înaltei Curți de Casație și Justiție, în dosarele având ca obiect acțiuni promovate de personalul Înaltei Curți de Casație și Justiție, informează președintele Înaltei Curți de Casație și Justiție cu privire la acestea și le transmite, în copie, spre executare Departamentului economico-financiar și administrativ;
e) participă în comisiile constituite la nivelul sau cu participarea Înaltei Curți de Casație și Justiție în vederea desfășurării examenelor ori a concursurilor pentru ocuparea posturilor din cadrul Înaltei Curți de Casație și Justiție, în cazurile în care, potrivit legii, membrii comisiilor pot avea calitatea de funcționari publici;
f) verifică și avizează, sub aspectul legalității, contractele de achiziție publică, sub coordonarea Direcției legislație, studii, documentare și informatică juridică;
g) verifică, avizează sau întocmesc lucrările în domeniul achizițiilor publice, care implică specializarea juridică, sub coordonarea Direcției legislație, studii, documentare și informatică juridică;
h) participă în calitate de experți în comisiile constituite în temeiul legislației privind achizițiile publice;
i) avizează, sub aspectul legalității, ordinele emise de președintele Înaltei Curți de Casație și Justiție, sub coordonarea Direcției legislație, studii, documentare și informatică juridică;
j) efectuează toate lucrările dispuse de președintele și vicepreședinții Înaltei Curți de Casație și Justiție și îndeplinește orice alte sarcini încredințate de aceștia în domeniul său de activitate.
Atribuțiile personalului Biroului juridic se stabilesc prin fișa fiecărui post.“
86. La articolul 91, alineatul (1) se modifică și va avea următorul cuprins:
(1) Compartimentul de audit public intern auditează, cel puțin o dată la 3 ani, fără a se limita la acestea, următoarele:
c) administrarea patrimoniului, precum și vânzarea, gajarea, concesionarea sau închirierea de bunuri din patrimoniul Înaltei Curți de Casație și Justiție;
i) sistemele informatice.“
87. La articolul 93, litera b) se modifică și va avea următorul cuprins:
„b) în toate materiile, cauzele considerate urgente potrivit legii sau apreciate astfel de Înalta Curte de Casație și Justiție prin hotărâre a Colegiului de conducere, adoptată pe baza propunerilor președintelui, ale vicepreședinților sau ale președinților de secții și publicată pe pagina de internet a Înaltei Curți de Casație și Justiție.“
88. La articolul 94, alineatul (1) se modifică și va avea următorul cuprins:
(1) În timpul vacanței judecătorești președintele sau, în lipsa acestuia, unul dintre vicepreședinții Înaltei Curți de Casație și Justiție, împreună cu președinții de secții, desemnează un număr de judecători și de magistrați-asistenți din fiecare secție, necesar formării completelor de judecată, iar desemnarea nominală a acestora se face, în caz de divergență, prin tragere la sorți.“
89. La articolul 95, alineatele (2) și (3) se modifică și vor avea următorul cuprins:
„(2) Concediile personalului auxiliar de specialitate și ale personalului conex din cadrul Înaltei Curți de Casație și Justiție se stabilesc prin Regulamentul privind concediile personalului auxiliar de specialitate și personalului conex al instanțelor judecătorești și al parchetelor de pe lângă acestea, aprobat prin hotărâre a Consiliului Superior al Magistraturii.
(3) Concediile anuale de odihnă ale celorlalte categorii de personal al Înaltei Curți de Casație și Justiție, prevăzute de lege, se efectuează, de regulă, în perioada vacanței judecătorești. Pentru motive temeinice, unul dintre vicepreședinții Înaltei Curți de Casație și Justiție poate aproba efectuarea concediului de odihnă și în altă perioadă decât cea a vacanței judecătorești.“
90. La articolul 100, alineatul (2) se modifică și va avea următorul cuprins:
„(2) Pentru motive temeinice președintele și vicepreședinții Înaltei Curți de Casație și Justiție pot dispune prelungirea programului, în condițiile prevăzute de lege.“
91. La articolul 102, alineatul (2) se modifică și va avea următorul cuprins:
„(2) Programul de acces la arhive se aprobă de președinții de secții, iar pentru Secțiile Unite, completele pentru soluționarea recursurilor în interesul legii, completele pentru dezlegarea unor chestiuni de drept și completele de 5 judecători, de unul dintre vicepreședinții Înaltei Curți de Casație și Justiție și se afișează la loc vizibil.“
92. La articolul 108, alineatul (1) se modifică și va avea următorul cuprins:
(1) Fișele posturilor pentru magistrații-asistenți, personalul auxiliar de specialitate și celelalte categorii de personal se întocmesc de conducătorul compartimentului, se aprobă de unul dintre vicepreședinții Înaltei Curți de Casație și Justiție și se aduc la cunoștință personalului, sub semnătură.“
93.La articolul 109, alineatul (3) se abrogă.